**PROIECTUL**

**DECIZIEI ETAPEI DE ÎNCADRARE**

## Nr. ...... din 28.04.2019

Ca urmare a solicitării de emitere a acordului de mediu adresate de **SC AMBRO SA**, cu sediul în Suceava, str. Calea Unirii, nr. 24, Judetul Suceava, înregistrată la Agenţia pentru Protecţia Mediului Suceava cu nr. 2799/12.03.2019, în baza:

1. **Legii nr. 292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificarile si completarile ulterioare.

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 15.04.2019, că proiectul **“Amplasare skid GPL pentru alimentarea stivuitoarelor proprii“** propus a fi amplasat în Suceava, str. Unirii, nr. 24, Judetul Suceava, nu se supune evaluării impactului asupra mediului.

Justificarea prezentei decizii:

1. Motivele pe baza cărora s-a stabilit neefectuarea evaluării impactului asupra mediului sunt următoarele:

Conform criteriilor de selecţie pentru stabilirea necesității efectuării evaluării impactului asupra mediului, prevăzute în Anexa 3 la Legea nr. 292/2018 privind evaluarea impactului anumitor proiecte publice şi private asupra mediului;

**1. Caracteristicile proiectului**

1. *dimensiunea și concepția întregului proiect:* proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa 2, pct. 6 lit. c). – instalatii de depozitare a produselor petroliere, petrochimice si chimice, altele decat cele prevazute in anexa nr. 1.
2. *cumularea cu alte proiecte existente şi/sau aprobate:* nu este cazul.
3. *utilizarea resurselor naturale, în special a solului, a terenurilor, a apei şi a biodiversităţii:*

Mod de asigurare a utilităţilor:

* Alimentarea cu energie electrică: prin racord la rețeaua localității.
1. *cantitatea și tipurile de deșeuri generate/gestionate:*

Principalele categorii de deşeuri care vor rezulta din activitatea de execuţie a proiectului sunt:

* Nu este cazul.

Pe toată durata execuţiei deşeurile rezultate vor fi transportate de pe teren şi duse la un depozit autorizat de deşeuri.

Deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare.

e) *poluarea și alte efecte negative:* în perioada lucrărilor de exploatare pot aparea emisii: Nu este cazul.

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat.

f) *riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:* pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

g) *riscurile pentru sănătatea umană:* nu este cazul.

**2. Amplasarea proiectului**

a)*utilizarea actuală și aprobată a terenurilor*: conform certificatului de urbanism nr. 6/14.01.2019 eliberat de Primaria Suceava, jud. Suceava, terenul este situat în intravilanul localităţii; este proprietatea titularului SC Ambro sa..

b) *bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbție a mediului natural, acordându-se o atenție specială următoarelor zone*:

1. zone umede, zone riverane, guri ale râurilor– nu este cazul;
2. zonele costiere şi mediul marin – nu este cazul;
3. zonele montane şi forestiere – nu este cazul;
4. arii naturale protejate de interes național, comunitar, internațional– nu este cazul;
5. conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică: nu este cazul.
6. zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri – nu este cazul;
7. zonele cu o densitate mare a populaţiei – nu este cazul;
8. peisaje şi situri importante din punct de vedere istoric, cultural sau arheologic – nu este cazul.

**3. Tipurile și caracteristicile impactului potențial**

1. *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie;
2. *natura impactului* - va fi cauzat de lucrările de construcție, cu un impact redus asupra mediului;
3. *natura transfrontalieră a impactului*– lucrările propuse nu au efecte transfrontieră;
4. *intensitatea şi complexitatea impactului* - impactul va fi redus în perioada de funcţionare;
5. *probabilitatea impactului* – impact redus, pe perioada de funcţionare a obiectivului;
6. *debutul, durata, frecvența și reversibilitatea preconizate ale impactului*– impact redus, pe perioada de exploatare, fără reversibilitate;
7. *cumularea impactului cu impactul altor proiecte existente şi/sau aprobate* - în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;
8. *posibilitatea de reducere efectivă a impactului-* prin utilizarea de tehnologii curate, cu impact cât mai redus asupra factorilor de mediu şi asupra populaţie.

 II. Motivele pe baza cărora s-a stabilit necesitatea neefectuării evaluării adecvate sunt următoarele:

Proiectul nu face obiectul prevederilor Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011, respectiv a OM nr. 19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar.

Proiectul propus nu poate afecta direct sau indirect nici o arie protejată de interes comunitar.

 III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:

Pentru proiectul propus nu s-a stabilit necesitatea efectuării evaluării impactului asupra corpurilor de apă.

**Caracteristicile proiectului şi condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

**Caracteristicile proiectului**

Prin proiect se propune realizarea:

Amplasarea si exploatarea unui sistem de distributie a gazelor petroliere lichefiate (GPL) utilizate drept carburant la alimentare stivuitoare proprii (uz intern).

Sistemul de distributie GPL pentru autovehicule se amenajeaza ca instalatie amplasata pe terenul societatii **S.C. AMBRO S.A., Calea Unirii nr. 24, Suceava**

Sistemul de distributie a GPL este un sistem cu instalatie monobloc tip Skid. SKID-ul care se amplaseaza are ca si componente principale urmatoarele:

* un recipient de stocare pentru GPL suprateran cu capacitatea de 4850 l volum de apa
* pompa centrifuga, antrenata de un motor electric, pentru vehicularea GPL in faza lichida
* pompa de distributie GPL (distribuitor) la autovehicule.
* armaturi si conducte.

Recipientul de stocare pentru GPL este suprateran, cu capacitatea de 4850 litri, confectionat din otel carbon, echipat cu racorduri, aparatura de masura, control si armaturi de siguranta. Utilajele din componenta skidului sunt montate pe cadru metalic, care se fixeaza pe o fundatie de beton armat, pentru fixarea cadrului metalic al skid-ului prin suruburi incastrate sau conexpanduri.

Skidul se va alimenta de la o cisterna care care va stationa la o distanta de minim 5m fata de skid.

Dimensiunile placii betonate pe care se amplaseaza skidul este de 1.5mx6.0m cu o grosime de 20cm (placa beton existenta).

Caile de acces sunt cele existente incintei.

Nu necesita racordarea la retelele utilitare: apa, canal, termoficare, energie, telefonie, gaz. Energia electrica se asigura din tabloul existent al beneficiarului.

Sistemul de distributie GPL se amplaseaza cu respectarea distantelor de siguranta prevazut in NP 037/99.

Gazul petrolier lichefiat (GPL) este un amestec de hidrocarburi gazoase (in principal propan si butan) in proportii diferite, stocate sub presiune, in stare lichefiata.

Colectarea apelor pluviale de pe platoforma pe care se instaleaza skidul se face in reteaua de preluare ape pluviale existenta.

Toate activitatile ce se desfasoara au in vedere respectarea normelor de securitate a muncii, de PSI si protectie a mediului.

Realizarea acestui proiect a avut ca prioritate respectarea exigentelor legale cu privire la impactul asupra mediului, prevazandu-se astfel urmatoarele dotari si masuri pentru protectia mediului:

* sistem etans al instalatiei de distributie GPL
* existenta aparatelor de masura, indicare si control a armaturilor de siguranta
* existenta unui sistem de intrerupere automata a fluxului de GPL in cazul smulgerii accidentale a furtunului de alimentare
* existenta unui sistem de izolare la distamta, prin valva pneumatica, a retelei de conducte fata de recipient, in caz de avarie
* protectie impotriva radiatiilor solare, a recipientului, cu vopsea alba reflectorizanta.

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum, a legislaţiei de mediu în vigoare şi a avizelor menţionate în certificatul de urbanism nr. 6/14.01.2019 eliberat de Primaria Suceava, jud. Suceava;

**-** în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport;

- se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor;

 - la finalizarea lucrarilor se va intocmi documentatia tehnică pentru obtinerea autorizatiei de mediu.

- Măsurile și condițiile de realizare a proiectului în conformitate cu Avizul de gospodărire a apelor: nu este cazul.

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

 **La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 43 al. 3) din Legea nr. 292/2018 privind evaluarea impactului anumitor proiecte publice și private asupra mediului. Procesul-verbal se anexează și face parte integrantă din procesul-verbal de recepție la terminarea lucrărilor.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-26), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-26), cu modificările și completările ulterioare.

**DIRECTOR EXECUTIV
VASILE OȘEAN**

|  |  |
| --- | --- |
| Şef Serviciu,Avize, Acorduri, Autorizaţii,Maria Mădălina Nistor | Şef Serviciu,Calitatea Factorilor de MediuAnca Ionce |
| ÎntocmitCons. Gheorghe ALDEA |  |